CELEX: 62019CA0272
Language: hu
Date: 2020-07-09 00:00:00
Title: C-272/19. sz. ügy: A Bíróság (harmadik tanács) 2020. július 9-i ítélete (a Verwaltungsgericht Wiesbaden [Németország] előzetes döntéshozatal iránti kérelme) – VQ kontra Land Hessen (Előzetes döntéshozatal – EUMSZ 267. cikk – A „bíróság” fogalma – A természetes személyek védelme a személyes adatok kezelése vonatkozásában – (EU) 2016/679 rendelet – Hatály – A 2. cikk (2) bekezdésének a) pontja – Az „uniós jog hatályán kívül eső tevékenységek” fogalma – A 4. cikk 7. pontja – Az „adatkezelő” fogalma – Egy tagállam szövetségi tartományi közgyűlésének petíciós bizottsága – 15. cikk – Az érintett hozzáférési joga)

31.8.2020   
            
            
               HU
            
            
               Az Európai Unió Hivatalos Lapja
            
            
               C 287/11
            
         
      A Bíróság (harmadik tanács) 2020. július 9-i ítélete (a Verwaltungsgericht Wiesbaden [Németország] előzetes döntéshozatal iránti kérelme) – VQ kontra Land Hessen
      (C-272/19. sz. ügy) (1)
      
      (Előzetes döntéshozatal - EUMSZ 267. cikk - A „bíróság” fogalma - A természetes személyek védelme a személyes adatok kezelése vonatkozásában - (EU) 2016/679 rendelet - Hatály - A 2. cikk (2) bekezdésének a) pontja - Az „uniós jog hatályán kívül eső tevékenységek” fogalma - A 4. cikk 7. pontja - Az „adatkezelő” fogalma - Egy tagállam szövetségi tartományi közgyűlésének petíciós bizottsága - 15. cikk - Az érintett hozzáférési joga)
      (2020/C 287/16)
      Az eljárás nyelve: német
      
         A kérdést előterjesztő bíróság
      
      Verwaltungsgericht Wiesbaden
      
         Az alapeljárás felei
      
      
         Felperes: VQ
      
         Alperes: Land Hessen
      
         Rendelkező rész
      
      A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, 2016. április 27-i (EU) 2016/679 európai parlamenti és tanácsi rendelet (általános adatvédelmi rendelet) 4. cikkének 7. pontját akként kell értelmezni, hogy amennyiben egy tagállam szövetségi tartományi közgyűlésének petíciós bizottsága önállóan vagy másokkal együtt meghatározza a személyes adatok kezelésének céljait és eszközeit, ennek a bizottságnak az e rendelkezés értelmében vett „adatkezelőnek” kell minősülnie, és ily módon az e bizottság által végzett személyesadat-kezelés e rendeletnek – és különösen a rendelet 15. cikkének – a hatálya alá tartozik.
      
         (1)  HL C 187., 2019.6.3.